Työvoiman liikkuvuus Euroopassa ja Suomi -työryhmä

Asettaminen	
	Työvoiman liikkuvuus Euroopassa ja Suomi –työryhmän asettaminen.	

Toimikausi	
	1.2.2001 - 31.5.2002  	

Tausta	
	Työmarkkinoiden hyvä toimivuus on olennainen tekijä matalan inflaation ja vahvan talouskasvun turvaamiseksi yhteisellä talousalueella. Tämä painottuu myös EU:n vuoden 2001 työllisyyssuuntaviivoissa, joihin on sisällytetty uusi, työvoiman saatavuuden turvaamista koskeva suuntaviiva.

Tuotantorakenteen muutokset ja väestön ikääntyminen lisäävät osaavaa työvoimaa koskevaa kilpailua Euroopassa. Etenkin PK-yritykset kokevat erääksi tulevaisuuden suurimmaksi haasteeksi työvoiman saatavuuden. Muutosten seurauksena tarve työvoiman liikkuvuuteen EU:n ja Euroopan talousalueen sisällä lisääntyy. Liikkuvuuden avulla on mahdollista paitsi parantaa työmarkkinoiden toimivuutta niin myös yleisemminkin vahvistaa yhteistä eurooppalaista osaamispääomaa. Tämä on keskeisen tärkeää Lissabonin Eurooppa-neuvostossa määritellyn strategian toimeenpanon kannalta. Työvoiman liikkuvuuteen liittyy kuitenkin myös suuria sosiaalisia ja yhteiskunnallisia kysymyksiä. 

Tampereen Eurooppa-neuvosto teki merkittäviä linjauksia maahanmuuttopolitiikan kehittämisestä ja jäsenmaassa pitkään laillisesti asuneiden kolmansien maiden kansalaisten aseman parantamisesta. Komissio antoi näiden linjausten pohjalta 22.11.2000 tiedonannon yhteisön siirtolaisuuspolitiikasta. Tämän asiakirjan pohjalta unioni käy asiasta keskustelua vuoden 2001 aikana. 

Tavoitteet	

Tehtävä	
	Työryhmän tehtävänä on työmarkkinoiden lyhyen ja keskipitkän aikavälin tarpeiden näkökulmasta: 

1.Arvioida komission tekemiä selvityksiä Euroopan demografisesta ja tuotantorakenteen tulevasta kehityksestä, työvoiman tarpeesta,  EU:n sisäisestä ja ulkoisesta liikkuvuudesta ja laajentumisen vaikutuksista;
2.Arvioida vastaavia kansallisia selvityksiä teettäen tarvittaessa täydentäviä selvityksiä;
3.Välittää tietoa eri hallinnonaloilla tapahtuvasta työvoiman liikkuvuuteen liittyvästä valmistelutyöstä; ja
4.Valmistella em. arviointityön ja tiedonvälityksen pohjalta strategiset johtopäätökset työvoiman liikkuvuuden suhteen.

Organisointi	
	LES-työryhmä	
		Puheenjohtaja Jussi Toppila, työmarkkinaneuvos, työministeriö 	
		Jäsenet:	
		Hannu Lipponen, erikoistutkija, kauppa- ja teollisuusministeriö 	
		Matti Viialainen, apulaisosastopäällikkö, Suomen Ammattiliittojen Keskusjärjestö SAK ry 	
		Leena Pirilä, opetusneuvos, opetusministeriö 	
		Marja Tast, apulaisneuvottelupäällikkö, Kunnallinen työmarkkinalaitos 	
		Tiina Sinkkanen, yksikön johtaja, sisäasiainministeriö 	
		Arto Koho, erityisasiantuntija, VNK/EUS 	
		Katriina Alaviuhkola, hallitusneuvos, sosiaali- ja terveysministeriö 	
		Pentti Vesterinen, neuvotteleva virkamies, valtiovarainministeriö 	
		Markus Penttinen, Kv-vastaava, AKAVA ry 	
		Martti Huttunen, kansainvälisten asiain päällikkö, Palvelutyönantajat ry 	
		Simo Pinomaa, talouspoliittinen asiamies, Teollisuuden ja työnantajain keskusliitto 	
		Pasi Holm, pääekonomisti, Suomen Yrittäjät ry 	
		Mervi Virtanen, johtaja, työministeriö 	
		Päivi Hiltunen-Toivio, EU:n laajentumisen yksikön päällikkö, ulkoasiainministeriö 	
		Sihteeri Antti Närhinen, ylitarkastaja, työministeriö 	
		Asiantuntija Meri-Sisko Eskola, erikoissuunnittelija, työministeriö 	
		Asiantuntija Liisa Heinonen, vanhempi hallitussihteeri, työministeriö 	
		Asiantuntija Pekka Tiainen, neuvotteleva virkamies, työministeriö 	
		Asiantuntija Elli Heikkilä, tutkimuspäällikkö, Siirtolaisuusinstituutti 	
		
	Työryhmän toimikausi alkaa 14.2.2001 ja päättyy 31.5.2002. Työryhmän työ jaksotetaan niin että se muodostaa puitteet ja tukee eri ministeriöissä ja valtioneuvoston kansliassa tapahtuvaa kannanmuodostusta työvoiman liikkuvuuteen liittyvissä kysymyksissä. Suomen viralliset kannat EU:ssa vireillä oleviin yksittäisiin liikkuvuutta koskeviin esityksiin valmisteltaisiin jatkossakin normaaliin tapaan ao. ministeriöissä EU-asiain komitean ja sen jaostojen sekä EU-ministerivaliokunnan koordinoidessa työn.	

Kustannukset ja rahoitus	

	Kansliapäällikkö	Markku Wallin	

	Johtaja	Vuokko Korpinen	

LIITTEET	

JAKELU	
	
HARE
Kirjeessä mainitut
Suomen Ammattiliittojen Keskusjärjestö
Toimihenkilökeskusjärjestö STTK
AKAVA
Teollisuus ja Työnantajat
Palvelutyönantajat
Kunnallinen työmarkkinalaitos
Suomen Yrittäjät 
Valtioneuvoston kanslia
Sisäasiainministeriö
Ulkoasiainministeriö
Valtiovarainministeriö
Sosiaali- ja terveysministeriö
Opetusministeriö
Kauppa- ja teollisuusministeriö

TIEDOKSI	
	Toimeenpano-osasto
Politiikkaosaston tiimit
Eduskunnan työ- tasa-arvoasiainvaliokunta
Karri Varmo TM